**Vasilije Micić** (serb. Василије Мицић, s. 13. tammikuuta 1994 Kraljevo) on serbialainen koripalloilija.

Ura
---

### Seurajoukkueet

Micić aloitti koripallon OKK Belgradin juniorijoukkueissa vuonna 2002 ja pelasi seuran juniorijoukkueissa vuoteen 2006 asti. Kauden 2006–2007 hän vietti KK Crvena zvezdan juniorijoukkueissa, joista hän siirtyi vuosiksi 2007–2010 FMP Železnikin juniorijoukkueisiin.

Kaudeksi 2010–2011 Micić siirtyi KK Mega Vizuraan, jonka paidassa hän myös debytoi samana kautena Serbian koripalloliigassa. Ensimmäisellä pääsarjakaudellaan hän teki keskimäärin 8,5 pistettä ja antoi 2,8 syöttöä ottelua kohden. Kautena 2011–2012 hän joutui olemaan valtaosasta otteluista sivussa polvivamman vuoksi. Maaliskuussa 2014 hän päätti ilmoittautua vuoden 2014 varaustilaisuuteen. Philadelphia 76ers varasi Micićin kesällä 2014 NBA:han varausnumerolla 54.

Kaudelle 2014–2015 Micić siirtyi saksalaiseen Bayern Müncheniin kaksivuotisella sopimuksella. Joulukuussa 2015 hänet vuokrattiin Crvena zvezdalle loppukaudeksi. Kaudeksi 2016–2017 hän teki sopimuksen turkkilaisen Tofaş Bursan kanssa.

Kauden 2017–2018 Micić edusti liettulaista BC Žalgirista, jonka kanssa hän voitti maan mestaruuden sekä cup-mestaruuden. Kauden päätteeksi hän teki pelaajasopimuksen Anadolu Efesin kanssa. Hän voitti joukkueen kanssa Euroliigan kaudella 2020–2021 ja hänet valittiin kauden arvokkaimmaksi pelaajaksi.

### Maajoukkue

Micić edusti maansa juniorimaajoukkueita jo alle 16-vuotiaiden joukkueista alkaen. Hän saavutti EM-hopeaa alle 18-vuotiaiden EM-kilpailuista vuonna 2011 sekä MM-hopeaa alle 19-vuotiaiden MM-kilpailuista vuonna 2013. Hänet valittiin myös vuoden 2013 nuorten MM-turnauksen tähdistöjoukkueeseen.

Micić pelasi ensimmäiset aikuisten arvokisansa vuonna 2013, jolloin hän edusti Serbiaa EM-kilpailuissa. Hän teki turnauksessa keskimäärin 4,4 pistettä ottelua kohden. Vuoden 2017 EM-kilpailuissa hän kuului Serbian hopeajoukkueeseen.

Lähteet
-------

1. 1 2 3 4  Micic, Vasilje BeoBasket. Viitattu 28.4.2014. (englanniksi)
2. ↑  Vasilje Micic injured knee ligament  24.11.2011. BeoBasket. Viitattu 28.4.2014. (englanniksi)
3. ↑  Melnick, Andrew: 2014 NBA Draft: Vasilije Micic declares for draft  24.3.2014. Fansided. Viitattu 28.4.2014. (englanniksi)
4. ↑  Sixers Select McDaniels, Grant, Micic in the Second Round of the 2014 NBA Draft  27.6.2014. National Basketball Association. Viitattu 1.7.2014. (englanniksi)
5. ↑  FC Bayern Munich lands young guard Micic  4.8.2014. Euroliiga. Viitattu 17.1.2022. (englanniksi)
6. ↑  Micić stigao: Samo da opet zaslužim skandiranje "delija"  27.12.2015. Vesti. Viitattu 17.1.2022. (serbiaksi)
7. ↑  VASILIJE MICIC TOFAŞ'TA  26.7.2016. Vesti. Viitattu 17.1.2022. (turkiksi)
8. ↑  Vasilje Micic Euroliiga. Viitattu 17.1.2022. (englanniksi)
9. ↑  Schmitz, Mike: Micic Distributing for Mega  15.11.2013. Draft Express. Viitattu 28.4.2014. (englanniksi)
10. 1 2  Vasilje Micic Eurobasket 2013. Viitattu 28.4.2014. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Vasilije Micić**.
* Adrianmeren liigan pelaajaprofiili (Arkistoitu – Internet Archive) (englanniksi)
* Euroliigan pelaajaprofiili (englanniksi)

|  |  |  |  |
| --- | --- | --- | --- |
| 

| * n
* k
* m
Serbian joukkue – Koripallon EM-kilpailut 2017 |
| --- |
|  |
| 
* 6 Mačvan
* 7 Bogdanović
* 11 Lučić
* 12 Milosavljević
* 14 Birčević
* 15 Štimac
* 19 Lazić
* 22 Micić
* 23 Gudurić
* 24 Jović
* 32 Kuzmić
* 51 Marjanović
* Valmentaja Đorđević

 |

 |

Serbian joukkue – Koripallon MM-kilpailut 2019
5 Simonović ·
7 Bogdanović ·
8 Bjelica ·
11 Lučić ·
13 Raduljica ·
14 Birčević ·
15 Jokić ·
21 Milutinov ·
22 Micić ·
23 Gudurić ·
24 Jović ·
51 Marjanović ·
Valmentaja Đorđević